<classify> Ushirikiano huo kati ya Airtel na nahodha huyo wa Ivory Coast na kiungo wa Manchester City utaanza rasmi katika uzinduzi wa kampeni mpya ya Its Now yenye lengo la kulea na kukuza vipaji barani Afrika kupitia nyanja mbalimbali kama vile michezo ikijumuisha mashindano ya Airtel Rising Stars kwa vijana chini ya umri wa miaka 17 ambayo mwaka huu yanatarajiwa kuzinduliwa jijini Dar es Salaam kesho.Sehemu nyingine ambazo kampeni hiyo itazigusa ni kama vile mfumo mzima wa maisha na muziki ambapo wateja watapata ufumbuzi wa masuala mbalimbali ya kiteknolojia ili kuona fursa zinazowazunguka.Mkurugenzi Mtendaji wa Airtel Africa, Christian de Faria alisema kampeni hiyo inadhihirisha nia ya dhati ya kampuni ya Airtel katika kuwaunga mkono vijana wa Afrika pia na kukuza fursa mbalimbali za kiuchumi.Tunayo furaha kubwa sana kuingia mkataba na Toure ambaye ana heshima kubwa sana Afrika na duniani kwa ujumla. Akiwa kama mchezaji wa kwanza kushinda Tuzo ya Mchezaji Bora Afrika mara nne mfululizo, Toure amekuwa ni kioo kwa vijana wengi ambao wanataka kufikia malengo yao, alisema De Faria.Akizungumzia ushirikiano wake na Airtel, Toure alisema, katika kipindi chote ambacho nimetumika katika soka, nimekuwa ni mwenye bahati kubwa sana kupata mkataba huu kutokana na mafanikio niliyoyapata uwanjani.Hata hivyo, najua kwamba unaweza kucheza katika kiwango cha juu endapo utajitolea kwa asilimia 100 uwanjani.Its Now ni kampeni ambayo ipo moyoni mwangu kwani inalenga kuwaamsha vijana wa Afrika kuchangamkia fursa zinazowazunguka ili kuwa na maisha bora. Ninajivunia sana kufanya kazi na Airtel ambayo inafika maeneo mengi ya Afrika ili kuwapa ari vijana watu wengi.Naye Mkurugenzi Mtendaji wa Airtel Tanzania, Sunil Colaso alisema, Kwetu sisi hapa Tanzania kampeni hii ya Its Now inaenda bega kwa bega na programu ya Airtel Fursa ambayo ilizinduliwa mwezi Mei mwaka huu, pamoja na Airtel Rising Stars ambayo inatarajia kuanza wiki hii.  <topic>: MICHEZO 